http:///.www.springbokboek.co.za/admin.php Susanna M Lingua
Sedert Susanna M. Lingua in 1952 die manuskrip van haar eerste roman aan 'n uitgewer voorgelê en dit vir publikasie aanvaar is, het sy derduisende lesers regoor die land met haar liefdesverhale bekoor.
Volgens bronne het sy 58 boektitels nagelaat by haar afsterwe in 1997. 'n Lys van Susanna M. Lingua se boeke sluit in:(boeke in blou toon aan dat daar meer inligting oor die boek beskibaar is)
Altyd weer die liefde - Susanna M. Lingua
Blink soos die Morester - Susanna M. Lingua
Blom van Venesië - Susanna M Lingua
Dae van betowering- Susanna M. Lingua
Die blinde baron - Susanna M. Lingua
Die eerste skakel
Die graaf van Santa Maria - Susanna M. Lingua
Die Nuwe Dokter - Susanna M. Lingua
Die vurige swartkop
Dierbare Duiweltjie - Susanna M. Lingua
Haar naam in Marina Neser - Susanna M. Lingua
Herinneringe aan die wynfees - Susanna M. Lingua
Immer Lente - Susanna M. Lingua
In die skadu van Eikendal - Susanna M. Lingua
Jy is my droommeisie - Susanna M. Lingua
Kaalbult se erfgenaam
Karin, Karina (haar laaste roman) - Susanna M. Lingua
Karlien - Susanna M. Lingua
Kasteel van die arend
Kringloop van die lewe - Susanna M. Lingua
Lied van die Isar , 1958
Lokstem van die vreemde
Misterie van die nag - Susanna M. Lingua
'n Duisend sterre - Susanna M. Lingua
'n Lang vreemde pad - Susanna M. Lingua
'n Liefde soos Maryka s'n - Susanna M. Lingua
'n Nuwe daeraad - Susanna M. Lingua
'n Vredesoffer vir Charon - Susanna M. Lingua
'n Vreemde strik - Susanna M. Lingua
Nimf van die berge
Op vleuels van die tyd - Susanna M. Lingua
Op silwer vleuels - Susanna M. Lingua
Somer in Portugal - Susanna M. Lingua
Soos 'n silwer droom
Staan op, my beminde - Susanna M. Lingua
Suzette van Voltaire- Susanna M. Lingua
Tart my nie, Mijnheer - Susanna M. Lingua (ou Kaapse verhaal)
Volmaan oor die Tiber - Susanna M. Lingua
Waar die frangipani bloei - Susanna M. Lingua
Wonder van die liefde - Susanna M. Lingua
Susanna M Lingua Omnibus 1 deur Susanna M Lingua
Die graaf van Santa Maria
In Volmaan oor die Tiber verloor Karin du Rand albei haar ouers in 'n vliegramp en sy word ernstig in 'n motorongeluk beseer. Die dag toe sy uit die hospitaal ontslaan word, word 'n doodsvonnis oor haar uitgespreek: Sy het nog net 3 maande om te leef en daar is geen chirurg wat haar kan help nie. Dit laat die begaafde orreliste besluit om die einde in Rome, waar sy studeer en van die gelukkigste dae van haar kort lewe deurgebring het, te gaan inwag.
In Die nuwe dokter vuur die feit dat die mooie suster Marisa Brennen saam met die briljante dokter Konrad Schmidt aan dieselfde kliniek verbonde is, Elsabe Naudé, dogter van een van die kliniek-eienaars, se onbesonne jaloesie tot ongekende uiterstes. Marisa het egter ook haar eie stryd met Konrad.
In Die graaf van Santa Maria word Tessa Besselaar, jong pleegsuster, deur haar vader uit Pretoria na Rome ontbied om hom in sy siekte by te staan. Hy word na die sprokiesagtige Santa Maria-eiland gestuur vir 'n operasie en behandeling. En dit is hier waar haar pad met die van die vurige, aantreklike en skatryk graaf van Santa Maria kruis. In hul verhouding lei misverstande en oorhaastige optredes byna tot die verydeling van mooi drome.
Skemeruur - Susanna M Lingua
Lynne Steenberg se wêreld tuimel skielik ineen wanneer haar ouers in 'n motorongeluk omkom,en sy ontdek dat hulle slegs haar pleegouers was en dat sy nie weet wie haar werklike ouers is nie. Haar verloofde, Carl Human, se ouers eis van hom om nou die verlowing te verbreek, aangesien Lynne blykbaar van twyfelagtige herkoms is.
Gelukig is daar 'n paar vriende op wie Lynne kan reken; hulle is mense wat hulle nie steur aan die kwaadwillige praatjies van Marie Steenberg en haar ma nie, en hulle aanvaar Lynne as mens, soos wat sy is. Ook help hulle haar met haar soektog na haar regte ma.
Terwyl Lynne na haar regte ma soek, beland sy dan in Kaapstad, waar sy vir Derek Aston, siviele ingenieur, ontmoet. Sy voel baie tot hierdie uiters aantreklike man aangetrokke, maar gestel haar duistere verlede laat hom sy belanstelling in haar verloor? Wat sal sy ouers daarvan sê? Sal hulle groot genoeg wees om verby hierdie dinge te kyk, en die mens daaragter raak te sien, haar intelligensie en haar skoonheid ook in ag neem?
Die vurige swartkop - Susanna M Lingua
Na die dood van haar suster Luzaan, verander Elmarie Keyser se lewe drasties. Sy word die pleegmoeder van Mark, Luzaan se seuntjie. Vir haar verloofde, Herman, is die kind onaanvaarbaar en die vurige swartkopmeisie verbreek die verlowing.
Elmarie is egter nou in 'n penarie aangesien sy as ongetroude meisie Mark nie kan aanneem nie, en sy grootouers ook 'n baie sterk aanspraak op hom het. Hoe gaan Elmarie haar belofte aan haar suster op haar sterfbed nakom?
Dan ontmoet sy vir Lafras Zeeman, 'n miljoenêr, en hy het vir haar 'n oplossing vir haar probleem. Maar is dit 'n aanvaarbare oplossing en kan sy dit waag om sy voorstel te aanvaar?
Die vurige swartkop is nog 'n mooi liefdesverhaal uit die pen van die gewilde Susanna M. Lingua.
Susanna M Lingua Omnibus deur Susanna M. Lingua
In "'n Duisend sterre" :As stiefdogter van 'n welaf Portugese sakeman, het Eyesha vryhede wat haar vriendinne nie veroorloof is nie. Sy mag selfs haar man kies. Die geheimsinnige Filipe agtervolg haar, wen haar liefde ... en breek eindelik haar hart. Klik hier om meer te lees
In "Kasteel van die Arend " :Rynie besoek familie in 'n Italiaanse dorpie met 'n eeue oue kasteel. Sy kry toestemming by die markies Renaldo de Mazziani om dit te skilder, maar raak onskuldig vasgevang in 'n venynige stryd om die markies se hart.
In "Boodskap in die wind" :Sara werk soos 'n slaaf vir haar stieffamilie. Sy vlug, en dinge loop bitter skeef. As ontvangsklerk in 'n luuksehotel, wil die eienaar, die markies De Veracci, én sy broer met haar trou. En weer moet sy padgee. Lees meer oor die verhaal
Lees meer oor die skryfster : - Susanna M. Lingua
Susanna M Lingua Omnibus no 2 deur Susanna M Lingua
Die blinde baron
Waar die frangipani bloei
Susanna M Lingua Keur no 5 deur Susanna M Lingua
Drie verhale deur 'n immergwilde skrywer, Susanna M Lingua
In "Winde van herinnering" moet Thea Strassheim tydens haar gedwonge verblyf op die landgoed Hamilton Estate besluit: moet sy haar lewe op die altaar lê in ruil vir kortstondige geluk saam met die man wat sy meer as haar eie lewe bemin?
In "Die storm is verby" (opvolgverhaal op "Winde van herinnering"), ontdek die pragtige blondekop Ronel Zeiler dat die man wat sy liefhet van plan is om met 'n ander meisie te trou – vir geld.
In die slotverhaal, "Reënboog op die horison", word Rhoda Kramer in die steek gelaat deur haar edelman-minnaar en moet sy 'n nuwe lewe vir haar en haar ongebore kind van stapel stuur. Lees meer...
'n Nuwe daeraad - Susanna M Lingua
Adri Bason, wat haar ouers twee jaar gelede in 'n motorongeluk verloor het, is 'n ambisieuse meisie wat niks in haar pad laat staan om die hoogste sport op die leer van haar beroep te bereik nie. Daarom kon sy maklik die trousieke Jurie Bekker - 'n regte moederseuntjie - in Suid-Afrika agterlaat en die aanbod van Jacques le Monte, beroemde Franse modebaas, aanvaar om in Parys vir hom in sy salon te kom werk. Sy verower die harte van die Parysenaars oornag, maar toe kom die slag: 'n verblyfspermit word haar geweier. Op voorwaarde dat hy hom nie met haar werk sal bemoei nie , gaan sy 'n tydelike huwelik met die trotse hertog Luciano del Rusconi aan en verkry Italiaanse burgerskap sodat sy nie na Suid-Afrika hoef terug te keer nie.
Nella Odetti en Jacques het haar egter gewaarsku dat Luciano niks doen wat nie vir hom voordeel inhou nie. Wat sou hulle daarmee bedoel het? Dan is daar nog Enza, Luciano se jeugvriendin, wat haar tydig en ontydig aan hom opdwing, en toe Adri haar in Luciano se arms sien, besef sy dat sy hom teen haar wil, hom liefgekry het. Sy is gebroke omdat sy weet dat Enza sy eintlike geliefde is en sy besluit om in die geheim na haar vaderland terug te keer. Maar, sy het nie met Luciano se oplettenheid en gevoelens rekening gehou nie...
Lees ook liefdesromanse deur Marie Warder
Omnibus wat Lied van die Isar en Rista bevat - Susanna M. Lingua
Lied van die Isar- Susanna M. Lingua
Susanna M Lingua- Keur 2 bevat die volgende verhale
Susanna M Lingua Keur no 6 deur Susanna M Lingua
Drie verhale deur 'n immergewilde skrywer, Susanna M. Lingua
In "Op silwer vleuels" word Renate Landsberg by Internasionale Wêreldlugdiens aangestel. Die aantreklike nuwe eienaar van die lugdiens toon sterk romantiese belangstelling in haar, maar sy snobistiese ma beskou nie 'n arm lugwaardinnetjie as geskikte troumateriaal nie.
"Nimf van die berge" maak Anita Hamman planne om op die erfplaas Hammanskloof te gaan boer. Gustav Erlank is die kwaai jong eienaar van die buurplaas, Rietvlei. Kort voor lank begin Anita jaloers raak op die beeldskone Wanda, wat geen geheim daarvan maak nie dat sy trouplanne met Gustav het.
In "Soos 'n silwer droom" het Rina Verhoef pas haar onderwysstudie voltooi en vertrek op 'n reis na Lissabon. Rina het 'n wil van haar eie, maar dan ontmoet sy die markies Conzalo de Valcada, wat gewoond is aan absolute gehoorsaamheid en onderdanigheid. Kort voor lank begin die vonke spat.
Susanna M Lingua Keur no 8 deur Susanna M Lingua
'n Liefde soos Maryke s'n
Susanna M Lingua Keur no 9 deur Susanna M Lingua
Drie verhale deur 'n immergwilde skrywer, Susanna M. Lingua
In "Die vurige swartkop" verander Elmarie Keyser se lewe drasties na die dood van haar suster, Luzaan – plotseling word sy die pleegmoeder van Luzaan se buite-egtelike seuntjie. Hoe kan sy haar belofte aan haar suster nakom en steeds 'n normale lewe – ook liefdeslewe – lei?
In "Ver bo korale" verneem dokter Elaine Enslin die ontstellende nuus dat haar pa verplig word om die familieplaas te verkoop – aan Niel Durandt van alle mense! Sy kon die Durandts nog nooit verdra nie. En dan begin Niel boonop by haar aanlê ... maar sy sal haar nie só maklik laat tem nie.
In "Somer in Portugal" bied die hertog De Poveiros vir Alicia 'n werk as kinderoppasser aan. Met verloop van tyd, totaal onvewags, begin 'n huwelik met dié hertog na 'n sterk moontlikheid lyk. Dit beloof om haar lewe ingrypend te verander.
Omnibus deur Susanna M Lingua
'n Vredesoffer vir Charon
Susanna M Lingua Keur no 12 deur Susanna M Lingua
Misterie van die nag- Susanna M Lingua (1995 uitgawe)
Die maanlig werp 'n blink pad oor die water. Waar Linese Hutton droomverlore oor die see staan en tuur, is sy diep onder die bekoring van die misterie van die nag. En tog is daar diepe weemoed in haar hart.
Sy het die afgelope jaar soveel dinge beleef. Eers is haar ouers in 'n vliegtuigongeluk oorlede, en daarna het sy na Italië verhuis om by haar enigste ander familielid, haar moeder se suster, op haar landgoed langs die see te gaan woon.
Sy was nog altyd gewoond aan die bewondering van mans, en die afguns van die meisies, maar hier in Italië het dit afmetings aangeneem wat haar al wou laat terugvlug na Suid-Afrika. Hoe is dit moontlik dat sy soveel vyandigheid op die hals gehaal het bloot deur maar bevriend te raak met die graaf Di Francardi en sy suster Janine?
Die uitendelike vraag is: wie is die man wat uiteindelik die beeldskone Linese Hutton se hart verower: die graaf Di Francardi, die jong wetenskaplike, Eduardo Marcelini, of die beroemde operasanger Marco Rosselini?
'n Duisend sterre - Susanna M Lingua (Grootdruk uitgawe)
Eyesha Hamman is 'n Suid-Afrikaans gebore meisie wie se ma met 'n welgestelde Portugees getroud is toe sy maar drie jaar oud was. Sederdien is Lissabon haar tuiste en het Roberto Caseiro vir haar soos 'n eie vader geword.
Dit steek Roberto se familie dwars in die krop dat hy sy stiefdogter allerhande vryhede toelaat wat ongehoort is in die Portugese kringe waarin hulle beweeg. Sy is 'n bedrewe seiljagvaarder en rits die helde wêreld vol met haar bromponie. Boonop het Roberto aan haar belowe dat hy nie soos die gewoonte is, vir haar 'n huwelik sal reël nie.
Dan gebeur dit waarteen Roberto die hele tyd gewaarsku is. 'n Man in 'n rooi Porche merk Eyesha op haar bromponie op en agtervolg haar. Sy ontglip hom dié keer, maar selfs nie die wit sportmotor wat sy daarna kry, kan verhoed dat die aantreklike, effens eksentrieke Filipe haar opspoor en vurig die hof begin maak nie.
Wanneer daar 'n prgtige, duur verloofring aan haar vinger pryk, begin haar ouers wal gooi teen die verhouding. Hulle ken nie die Filipe-kêrel nie, maar weet van Eyesha se vertelling dat hy "effens mal" is. Boonop het die hertog De Rocha aangedui dat hy belang stel om met Eyesha in die huwelik te tree en hy is die aantreklikste, rykste en mees hubare vrygesel in die hele Portugal.
Volmaan oor die Tiber - Susanna M Lingua
Karin du Rand verloor albei haar ouers gelyktydig in 'n vliegramp en beland dan self in die hospitaal na 'n motorongeluk. Toe sy na 'n maand die hospitaal verlaat, moet sy haar eie doodsvonnis uit die mond van haar geneesheer aanhoor, wanneer die ontstellende tyding aan haar meegedeel word dat sy slegs vier maande oor het om te lewe.
Ten einde die simpatie en bejammerende blikke van haar familie en vriende te ontvlug, besluit Karin om die laaste maande wat aan haar geleen is, in Italië te gaan deurbring - in Rome waar sy twee jaar lank aan die Konservatorium vir musiek verbonde was, en waar sy soos 'n verlore dogter deur haar geliefde ou professor Tito Marconi terug verwelkom word.
Professor Marconi wat sy eertydse skitterende musiekstudent soos sy eie dogter leer liefkry het, merk egter dadelik dat die lig van vreugde en lewenslus uit Karin se lieflike blou oë gewyk het. Ten spyte van Karin se besluit dat niemand in die vreemde van haar tragiese lot sou weet nie, is sy verplig om die professor te vertel dat sy slegs enkele maande oor het om te lewe - maar die werklike rede vir haar korte lewensraad verstrek sy nie aan haar ou vriend nie.
Pas na haar aankoms in Rome moet Karin egter 'n blindedermoperasie ondergaan, waar sy tydens haar verblyf in die hospitaal kennis maak met dr Franco Morandi, knap breinspesialis, wat dadelik deur die beeldskone, blonde Afrikaanse nooi betower word.
Maar ook dr Morandi word getef deur die openlike hartseer en verslaenheid wat in die lieflike blou oë van die meisie weerspieël word...
En Karin besef dat sy geen drome mag droom oor enige man nie, ook nie oor hierdie aantreklike dokter met sy magnetiese donker oë nie...
Winde van herinnering - Susanna M Lingua
Die streng, sjarmante graaf Duarte Malandrinos het gesê: "Die lewe het my geleer dat beeldskone meisies absoluut harteloos en onbetroubaar is." Dit was die harde, verbitterde edelman met wie Thea Strassheim te kampe gekry het toe sy verplig was om op die jong edelman se landgoed as geselskapdame op te tree vir sy moeder, dona Teresa.
Nadat Thea se moeder oorlede is, het sy Engeland toe gegaan en saam met Ron en Peter Harding op 'n seiljag gaan vaar en toe sy weer haar oë oopmaak, het sy op die rotse op die graaf se landgoed gelê - die hardvogtige, ongenaakbare en aantreklike man wat op die ou end haar hart in die holte van sy hand gehou het ....
Blink soos die morester - Susanna M Lingua
Jalani van Coller is 'n baie gelukkige meisie. Sy het 'n goeie betrekking, genoeg vriende en boonop staan sy op die punt om verloof te raak aan die man van haar hart.
Dan ontvang sy 'n telegram van haar wewenaar-vader. Hy is die vorige dag weer getroud met Hester Brummer, 'n jong weduwee met 'n agtienjarige dogter....
Dit is asof hierdie stap van haar pa die begin van 'n nuwe fase in haar lewe inlei- 'n fase waartydens sy skynbaar bestem is om net ongeluk te ken.
Waarom anders laat haar verloofde haar in die steek; waarom anders beland sy in die hospitaal en waarom anders kruis haar paadjie met die van 'n man wat daarop uit is om haar vals te beskuldig en haar lewe op allerlei wyses te versuur?
Boonop help haar stiefmoeder se vyandigheid en haar stiefsuster se ligsinnige optrede nie eintlik om die lewe te vergemaklik nie... Inteendeel!
Jy is my droommeisie - Susanna M Lingua
Liza Steenberg voel dat die lewe op die klein plattelandse dorpie, Denneheuwel, by haar verbygaan. Hier sal sy oud word voor haar tyd. Johannesburg met sy polsende stadslewe wink vir haar ... Boonop bekom sy 'n goeie betrekking by 'n vooruitstrekwende sakeonderneming deur middel van haar jarelange vriendin, Monica Feldman.
Rademeyer-beleggings se direkteur, Thys Rademeyer, is lank, blond en onweerstaanbaar aantreklik. Sy bekwame, beeldskone sekretaresse span haar vangnet al jare lank met fyn lis vir die multimijoenêr. Die vraag is of hy uiteindelik wel in die vangnet sal beland, want daar is 'n pragtige meisiekind met smaraggroen oë, glansende, kastaiingbruin hare en 'n lieflike, sagte vel in wie Thys hom onverwags vasloop. Hy is al lank op soek na sy droommeisie, sy feëprinsessie - en nou het hy haar gevind! Maar hy kan nie uitvind wie sy is nie!
Toe Thys haar eindelik weer raakloop, moet hy al sy vernuf inspan, want misverstand na misverstand dreig om telkens sy planne in die wiele te ry. Die pad na geluk is nie met rose besaai nie!
Die leser sal moet wag en self lees of die droommeisie en haar droomprins mekaar eindelik vind!
Immer lente is die verhaal van 'n jong vrou wat die onskuldige slagoffer word van geestelike wreedheid. Jeanette en haar moeder het gelukkig saam gewoon, ten spyte van hul armoede. Dan verskyn Kobus in haar lewe, en kort daarna Theo, die seun van hul werkgewer. Sy en Kobus het saam opgegroei, en sy het hom meer as 'n broer beskou - vandaar haar onsekerheid oor haar antwoord op sy liefdesverklaring.
Die leser leer die karakters een vir een ken, en deur middel van die verhaal word elkeen se innelike ontbloot. Simpatie teenoor die ongelukkigr jong vrou, Jeanette, word gewek, terwyl die teenoorgestelde die geval is met die karakter van die onverbiddelik, jaloerse en besitlike moeder van Theo. Daar is die edel karakter van Jeanette se moeder, en daar is die stil, kragtige figuur van Kobus. Jeanette het Theo lief, maar kom in herhaalde botsings met sy moeder; en dit is hier waar die konflik ontstaan waarom die hele verhaal geweef is.
Die gebeure word dan tot 'n spannende klimaks gevoer, en die verhaal kom tot 'n gelukkige einde.
Toe Sara Basson se moeder oorlede is, moes sy soos 'n slaaf by haar stieffamilie Spies gaan werk. Dis daar, onder die hoë prieel op eensame, moeë Sondaemiddae dat die wind haar 'n beter toekoms beloof het...
Maar die pad na 'n blinker more het gelei oor hartseer en swaarkry. Daar was die vragmotor wat Sara platgery het, daar was geheueverlies en drie jaar van pynlike operasies om haar gesig te herstel.
Dan was daar die werk van haar drome by die Hotel Montagna, waar sy in die arms beland het van die markies Luigi Eraldo Bertonelli Gagiano de Veracci - die ryk Italiaanse edelman wat die hotel besit benewens talle ander sakebelange in baie lande....
En daar was Franco de Veracci, broer van die markies, met wie sy 'n kortstondige, hartseer verbintenis het....
Daar is 'n miskraam, harde bene om te kou met die totstandkoming van 'n eie sakeonderneming en die herinnering aan die verraad van die jaloerse Lede....
Maar aldeur bly daar die boodskap van hoop in die wind - en die vurige lig van liefde in 'n edelman se blik....
Lees ook boeke van Christine le Roux
Heeltemal alleen en platsak in 'n vreemde land; verantwoordelik vir 'n moeder wat dringend 'n baie duur operasie moet ondergaan - dit is die penarie waarin Lizelia Heyns haar bevind.
'n Toevallige ontmoeting met 'n blinde baron, Eldoardo de Mashatini bied skielik 'n uitkoms - 'n baie eienaardige een, maar Lizelia gryp dit aan soos 'n drenkeling na 'n strooihalm.
So raak Lizelia se lewe verweef met die van die siniese, ongenaakbare baron en sy gewese verloofde Francesca, wat vasbeslote is om sy huwelik te laat verbrokkel en hom en sy skatte weer in te palm.
Tydens 'n vakansie in die Kaap maak dokter Rhoda Kramer kennis met Duarte, 'n aantreklike Portugese edelman. Hulle raak binne 'n klompie dae halsoorkop verlief en toe hulle tydens 'n stormnag in 'n grot op die berg vasgekeer word, voer hulle liefde vir mekaar hulle weg op 'n wolk van geluk....
Duarte verwerp haar toe sy hom meedeel dat sy swanger is en hy keer terug na sy vaderland, na die eiland Porto Segura en die kasteel wat reeds geslagte lank behoort aan die familie De Malandrinos. Tot oormaat van ramp verwerp Rhoda se hooghartige ouers haar ook en sy word die huis belet. Verstote en alleen en ontnugter moet sy 'n nuwe lewe begin vir haar en haar ongebore kind....
Lesers wat die verhaal se voorganger, "Die storm is verby", gelees het, sal ekstra vreugde put uit die wel en wee van die karakters wan hierdie nuwe vertelling. 'n Roman uit die pen van Susanna M. Lingua
Omnibus deur - Susanna M. Lingua
Dit bevat die volgende verhale:
Blom van Venesië - Susanna M. Lingua
Terri Massyn se droom om eendag haar eie klein plasie te besit , het haar aangespoor om 'n graad in landbou te verwerf. Maar pas nadat sy klaar studeer het, sterf haar ousus in Italië se Italiaanse man, en Terri vertrek dadelik daarheen om 'n ruk lank by Lana en die twee kinders te kan wees.
Na haar swaer se begrafins kuier Terri by Lana op die eiland naby Venisië waar haar plaas geleë is en Terri begin dadelik betrokke raak by die boerdery. Die graaf Marco de Castellano, aan wie die res van die eiland behoort, is egter nie gediend daarmee dat 'n pragtige meisie soos sy in 'n blou oorpak geklee tussen die arbeiders doenig is nie - en die vonke spat sommer dadelik!
Ondertussen het die aantreklike graaf boonop sy hande vol met Carla Alberto, 'n pragtige jong weduwee wat baie graag die gravin De Castellano wil word, en met die verleidelike Genina Nomandes, 'n Spaanse vriendin wat dieselfde aspirasie koester. Buitendien begin Marco se hart na 'n rukkie vir hom sê hy sou Terri eerder die hof wou maak as om met haar rusie te maak...
'n Liefdesroman uit die pen van Susanna M. Lingua
Karlien wat in die sorg van haar oupa en ouma opgegroei het, besluit om na haar een-en-twintigste verjaarsdag om 'n betrekking in Pretoria te aanvaar en op haar eie bene te staan.
Uit die staanspoor kom sy baie goed oor die weg met haar bejaarde, skatryk werkgewer, meneer Visser. Van die personeel verneem sy egter van die onmoontlike jong meneer Ryno Visser, wat meer oorsee rondflenter as wat hy in sy eie vaderland is. Sy onbeteulbare humeur en buierigheid het reeds legendaries geword in die groot selfbedieningswinkel, sodat die personeel selfs eerder sy afwesigheid verwelkom .
Oubaas Visser doen 'n hartaanval op en Karllien, as sy sekretaresse moet hom gereeld aan die weelderige Visser-woning besoek. Daar ontstaan mettertyd 'n hegte band van vriendskap tussen Karlien en haar werkgewer.
Oubaas Visser se dokter belet hom egter om langer aktief in die besigheid op te tree en die jong Ryno Visser moet nou sy vader se pos as hoofbestuurder inneem.
Uit die staanspoor bots Karlien met die jong man se onverbiddelikheid. Toe sy vader boonop sy ontevredenheid lug oor Ryno se voorgenome verlowing aan die statusbewuste vlinder, Magda, moet die onskuldige Karlien tydig en ontydig onder die jong Ryno se toornigheid deurloop. Sy word die styf waarop Ryno al sy opgekropte emosies afvuur.
Hoe lank sal Karien in staat wees om soveel drif en toorn te verdra, voordat sy liewer besluit om weer die rustige atmosfeer van haar oupa en ouma se huis te gaan soek?
'N LIEFDE SOOS MARYKA S'N
'n liefdesverhaal deur - Susanna M. Lingua
Nee, sy het Nico de Vries nie liefgehad nie. Wat haar betref, was hulle net goeie vriende. Maar Nico se gevoel vir Maryka was baie sterker as net blote vriendskap. En toe gebeur die onverwagte... Die motorongeluk waarin Nico betrokke was, het almal laat wonder of dit as gevolg van die felt was dat Maryka nie sy liefde wou beantwoord nie. Almal het gewonder, maar daar was een persoon wat Maryka openlik vir Nico se verminking verantwoordelik gehou het, naamlik sy broer, dokter Len de Vries. In sy oë was Maryka 'n gewetenlose flerrie wat sy broer se lewe verwoes het.
,,Ek sal wraak neem. Ek sal met haar Iiefde speel soos wat sy met my broer s'n gespeel het! Ek sal haar voor my laat kruip!" was Len se woorde. Maar haat en liefde loop soms hand aan hand, en 'n liefde soos Maryka s'n, kan nie maklik vertrap word nie. Len wou haar haat, maar hy kon nie, en toe . . toe het Maryka uit sy lewe verdwyn en hom met 'n gevoel van geestelike leegheid agter gelaat.
'N LIEFDE SOOS MARYKA S'N is 'n roman wat van begin tot einde leesgenot
verskaf. 'n Liefdesroman uit die pen van Susanna M. Lingua
'n liefdesverhaal deur - Susanna M. Lingua
Die oomblik toe Tina Eksteen en die lang, blonde Renier Dreyer ontmoet, weet albei dat niks in die pad van hulle liefde sal staan nie. Hulle hou egter nie rekening met Gerhardus Eksteen, Tina se ryk makelaarvader, nie
Gerhardts Eksteen begeer slegs - die beste vir sy enigste dogter, en dit is Thys Joubert, rykdom en sosiale aansien. Hy sien neer op mense wat nie oor rykdom, aansien en sosiale status beskik nie, want die sulkes is nie van sy stand nie. Dit is dan ook die waarskuwing wat Tina se vriende aan Renier rig, maar hy bly glo dat geluk vir hulle beskore is.
Drie weke lank is Tina en Renier dolgelukkig, want hulle lewe is 'n voltooide legkaart waarvan die geheel 'n mooi prentjie vorm.
Gerhardus Eksteen tree egter tussen beide en maak die stukke van die legkaart so deurmekaar dat Tina dit nie maklik sal kan inmekaarpas. Tina word deur intense hartseer en verlange gelouter voordat sy die ontbrekende stukke opspoor en inpas in die groot legkaart van haar lewe. Die leser word diep ontroer deur haar stryd om heel te bly, en te aanvaar dat alles wat met haar gebeur het, stukkies is van die legkaart wat die lewe vir haar inmekaarpas.
Die groot legkaart deur Susanna M. Lingua verdien 'n trotse plek in die ry van besondere romans wat in J.P. van der Walt se ROMANKEUR verskyn.
Kort voordat hulle vir hulle vakansie na ltalië sou vertrek, ontmoet Charon en Elise Meiring die Italiaanse egpaar Alberto en Maria Caselli en hul babadogtertjie, Juana. 'n Ramp tref die Caselli's en Charon en Elise, vergesel van 'n familielid van die Caselli's, Fernando Roscuro, neem Juana terug na haar familie in Italië.
Daar ontmoet hulle Fernand se vername neef, die graaf Remo Fillipe Alfredo Lazzero del Macheroni. Hulle leer die familie intiem ken en Charon, met haar onortodokse modes en leefwyse, bots heel gou met Remo, 'n man wat geen nonsens in sy huishouding toelaat en duld nie.
Die beeldskone Genina, 'n jong weduwee wat haar visier op Remo gestel het, maak haar opwagting by Remo se kasteel en heel gou is ook sy en Charon haaks. Maar toe tref 'n ramp die susters en al hul planne word in die war gestuur . 'n Vredesoffer vir Charon is 'n splinternuwe, heerlike ontspanningsverhaal deur
Susanna M. Lingua.
'n Lang vreemde pad
'n roman deur - Susanna M. Lingua
Elise Eybers was nog nooit oorsee nie. Sy het in 'n weeshuis grootgeword en sy was maar net 'n onderwyseres. Toe sy dus onverwags die geleentheid gekry het om oorsee te gaan, was dit vir haar 'n opwindende ervaring. Portugal was vir haar 'n interessante land. Daar lewe die mense anders, en hulle het ander gewoontes en tradisies as ons. Daar het sy ontdek dat 'n jong meisie nie toegelaat word om alleen uit te gaan nie. 'n Ouer vrou of duenna moet haar vergesel. Daar, het sy ontdek, het die meeste gesinne ook nog die gewoonte om self vir hulle kinders lewensmaats te kies.
Van hierdie dinge het Elise nie gehou nie, maar oor die algemeen was haar kennismaking met Portugal vir haar 'n aangename ervaring. Trouens, sy het nie kon droom presies hoe opwindend dit sou wees nie.
Op so 'n reis kan daar allerhande dinge met 'n meisie gebeur, en in die kort bestek van 'n maand kan daar dinge gebeur wat 'n mens se hele lewe kan verander. So iets het dan ook met Elise gebeur, en aanvanklik was sy diep gelukkig. Maar toe het daar meer dinge met haar gebeur — dinge wat die sonskyn.uit haar lewe weggeneem het.
Die leser sal meegevoer word deur hierdie boeiende liefdesverhaal van Susanna M. Lingua. Eers in die heel laaste hoofstuk word Elise se probleme opgelos en vind sy ware, blywende geluk.
Bruinoog-Madonna - Susanna M. Lingua
Haar verhouding met Pierre Rosand is uit die staanspoor gedoern, het Selona se vriendinne haar gewaarsku. Sy was 'n weeskind wat na standerd agt die skool moes verlaat, en haar ouers arm bywoners. Pierre was 'n finale jaar mediese student en sy hooghartige ma, Denise, die eienares van 'n eksklusiewe modewinkel op die dorp. Maar Selona het geglo dat die liefde hom nie laat voorskryf nie en dat dit alle struikelblokke kan oorkom.
Tog slaag Denise daarin om die verhouding te verongeluk en Selona en Pierre se paaie skei. Hulle probeer mekaar vergeet: sy in die sukses wat sy behaal as modeontwerpster; hy as jong dokter in die groot stad. Ondertussen maak sy ook kennis met die sjarmante, skatryk Melt Bredell en sy begin glo dat sy tog daarin geslaag het om Pierre te vergeet — totdat sy op 'n aand weer onverwags in sy blou oë vaskyk en besef dat die liefde hom inderdaad nie laat voorskryf nie.
Maar die verlede kom nooit weer terug nie en die kloof tussen haar en Pierre het te groot geword om ooit weer te oorbrug. Sy vlug terug na die veilige hawe van Soetdoring, haar geboortedorp, en na die raad en liefde van tant Lettie Vermaak, wat deur die jare vir haar 'n tweede moeder geword het en hier leer sy dat gister nooit werklik verby is nie ...
Bruinoog-Madonna is 'n stuk romantiese leesgenot wat Susanna M. Lingua se duisende bewonderaars met groot vreugde sal lees.
'n Vreemde strik - deur Susanna M Lingua
Wanneer die beeldskone, begaafde pianiste, Yvonne Duval, besef dat haar stiefvader in ernstige moeilikheid is, spat haar beskutte bestaan aan skerwe. Skielik is sy verplig om haar eie besluite te neem, om haar bekende wêreld opsy te skuif. Ter wille van haar vader, willig sy in om met die onbekende Ryan Bergman te trou.
Maar dan ontmoet sy die aantreklike Ron Bergman, 'n familielid van haar vader se skuldeiser, en sy verloor haar hart
Sy kan die vriendskap egter nie aanmoedig nie, want sy vrees die dag wanneer die onbekende man sy bruid gaan kom opeis en haar gaan dwing om saam met hom op die eiland Mandara te woon.
'n Vreemde strik deur Susanna M. Lingua is 'n spannende liefdesverhaal wat elke bewonderaar van die gewilde skryfster opnuut sal bekoor.
Dae van betowering
liefdesroman deur Susanna M Lingua
Toe haar vriendin haar van die markies Raoul Fernando Diego Joaquim Esperito de Moura vertel, stel sy nie belang nie. Sy dink net dat sy nog nooit van 'n mens met so baie name gehoor het nie. Selfs toe sy hom die eersfe keer sien en besef hy is die aantreklikste man wat sy nog ooit teëgekom het, verloor sy nie halsoorkop haar hart nie.
Maar pas hulle nie tog bymekaar nie? Sy, die fyn, blonde apteekster wat sy taal so vlot soos haar eie praat, en hy, die Portugese edelman met alles wat sy hart begeer behalwe 'n markiesin vir die Kasteel de Moura. lnderdaad. En die liefde het nie lank geduld met hulle afsydigheid teenoor mekaar nie.
Dis 'n liefde wat vlam vat in Pretoria en bestem is vir Lissabon. Dis 'n liefde wat draaie maak. Tussen die twee stede lê immers 'n afsfand van duisende kilometer en van groot kultuurverskille. Maar met elke uur in die vliegfuig krimp die afstand en eindelik stryk hulle op die Portela-lughawe neer. So kom die markies en markiesin De Moura vir goed tuis - gereed vir 'n leeffyd vol dae van betowering.